CELEX: 31981R3041
Language: el
Date: 1981-10-23 00:00:00
Title: Κανονισμός (EOK) αριθ. 3041/81 τής Επιτροπής τής 23ης Οκτωβρίου 1981 περί θεσπίσεως μεταβατικών μέτρων όσον αφορά τή μεταφορά τών ποσοστώσεων στόν τομέα τής ζάχαρης

Avis juridique important

|

31981R3041

Κανονισμός (EOK) αριθ. 3041/81 τής Επιτροπής τής 23ης Οκτωβρίου 1981 περί θεσπίσεως μεταβατικών μέτρων όσον αφορά τή μεταφορά τών ποσοστώσεων στόν τομέα τής ζάχαρης  

Επίσημη Εφημερίδα αριθ. L 303 της 24/10/1981 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 3041/81 ΤΗΣ ΕΠΙΤΡΟΠΗΣ  της 23ης Οκτωβρίου 1981  περί θεσπίσεως μεταβατικών μέτρων όσον αφορά τη μεταφορά των ποσοστώσεων στον τομέα της ζάχαρης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως των αγορών τον τομέα της ζάχαρης (1), και ιδίως το άρθρο 48,  Εκτιμώντας:  ότι ο κανονισμός (ΕΟΚ) αριθ. 3331/74 του Συμβουλίου της 19ης Δεκεμβρίου 1974 περί χορηγήσεως και τροποποιήσεως των βασικών ποσοστώσεων στον τομέα της ζάχαρης (2), όπως τροποποιήθηκε τελευταία από τον κανονισμό (ΕΟΚ) αριθ. 1785/81, προβλέπει τις ημερομηνίες, τους όρους και τις προθεσμίες που τα Κράτη μέλη πρέπει να τηρούν για τη χορήγηση και την τροποποίηση των ποσοστώσεων στον τομέα της ζάχαρης·  ότι στο άρθρο 25 του κανονισμού (ΕΟΚ) αριθ. 1785/81 προβλέπεται κυρίως ότι τα Κράτη μέλη δύνανται να πραγματοποιήσουν μεταφορές ποσοστώσεων με τροποποίηση υπό ορισμένους όρους των ποσοστώσεων που χορηγούνται αρχικά σε επιχειρήσεις· ότι οι διατάξεις αυτές εφαρμόζονται από 1ης Ιουλίου 1981, ημερομηνία κατά την οποία αρχίζει να ισχύει το νέο καθεστώς ποσοστώσεων που αντικατέστησε αυτό που εφαρμοζόταν στον εν λόγω τομέα μέχρι την 30ή Ιουνίου 1981, δυνάμει των κανονισμών (ΕΟΚ) αριθ. 3330/74 (3) και (ΕΟΚ) αριθ. 1592/80 (4)·  ότι οι ως άνω ημερομηνίες, όροι και προθεσμίες δεν πρέπει να καθιστούν αδύνατη την εφαρμογή του άρθρου 25 παράγραφος 2 εδάφιο πρώτο του κανονισμού (ΕΟΚ) αριθ. 1785/81 για την περίοδο εμπορίας 1981/82· ότι, ως εκ τούτου, αποδεικνύεται απαραίτητο να καθορισθούν μεταβατικά μέτρα στον εν λόγω τομέα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Εφ' οσον Κράτος μέλος αποφασίζει την εφαρμογή του άρθρου 25 παράγραφος 2 εδάφιο πρώτο του κανονισμού (ΕΟΚ) αριθ. 1785/81, για την περίοδο εμπορίας 1981/82, χορηγεί την τροποποιηθείσα ποσόστωση πριν από την 1η Δεκεμβρίου 1981.  Άρθρο 2  Τα Κράτη μέλη ανακοινώνουν στην Επιτροπή, πριν από την 1η Δεκεμβρίου 1981, τις ποσοστώσεις Α ή Β που έχουν τροποποιηθεί δυνάμει του άρθρου 25 παράγραφος 2 εδάφιο πρώτο του κανονισμού (ΕΟΚ) αριθ. 1785/81, για την περίοδο εμπορίας 1981/82.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Οκτωβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 359 της 31. 12. 1974, σ. 18.  (3) ΕΕ αριθ. L 359 της 31. 12. 1974, σ. 1.  (4) ΕΕ αριθ. L 160 της 26. 6. 1980, σ. 12.